CELEX: C2007/283/31
Language: mt
Date: 2007-11-24 00:00:00
Title: Kawża C-416/07: Rikors imressaq fil- 11 ta' Settembru 2007 — Il-Kummissjoni tal-Komunitajiet Ewropej vs Ir-Repubblika Ellenika

24.11.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 283/16
            
         Rikors imressaq fil-11 ta' Settembru 2007 — Il-Kummissjoni tal-Komunitajiet Ewropej vs Ir-Repubblika Ellenika
   (Kawża C-416/07)
   (2007/C 283/31)
   Lingwa tal-kawża: Il-Grieg
   Partijiet
   
      Rikorrenti: Il-Kummissjoni tal-Komunitajiet Ewropej (rappreżentanti: Eleni Tserepa-Lacombe u F. Erlbacher)
   
      Konvenuta: Ir-Repubblika Ellenika
   Talbiet tar-rikorrenti
   Titlob lill-Qorti tal-Ġustizzja tiddeċiedi li:
   
               1.
            
            
               billi m'adottatx id-dispożizzjonijiet neċessarji:
               
                           —
                        
                        
                           b'mod li kull trasportatur ta' l-annimali jikseb awtorizzazzjoni minn qabel mill-awtorità kompetenti u li jiġi rreġistrat sabiex jista' jiġi identifikat malajr mill-awtorità kompetenti, b'mod partikolari, fil-każ ta' ksur tar-regoli dwar it-trattament ġust ta' l-annimali matul it-trasport tagħhom,
                        
                     
                           —
                        
                        
                           b'mod li l-awtoritajiet kompetenti jwettqu l-kontrolli obbligatorji tal-konsenja/reġistri tal-vjaġġ;
                        
                     
                           —
                        
                        
                           sabiex ikunu previsti postijiet ta' mistrieħ għall-annimali wara l-iskariku tagħhom mill-vapuri fil-portijiet jew fl-inħawi tagħhom,
                        
                     
                           —
                        
                        
                           sabiex ikun assigurat li l-kontrolli tal-mezzi ta' trasport u ta' l-annimali jiġu effettivament attwati,
                        
                     
                           —
                        
                        
                           sabiex jiġu imposti sanzjonijiet effikaċji, proporzjonali u dissważivi fejn ikun hemm ksur ripetut u gravi tad-dispożizzjonijiet dwar il-protezzjoni ta' l-annimali matul it-trasport,
                        
                     ir-Repubblika Ellenika naqset milli twettaq l-obbligi tagħha imposti mill-Artikolu 5(A)(1)(a)(i) u (ii), mill-ewwel inċiż ta' l-Artikolu 5(A)(2)(d)(i), mill-Artikoli 8, 9 u 18(2) tad-Direttiva tal-Kunsill 91/628/KEE (1) tad-19 ta' Novembru 1991 dwar il-protezzjoni ta' l-annimali matul it-trasport u li temenda d-Direttivi 90/425/KEE u 91/496/KEE u mill-punt 7(b) tal-Kapitolu VII ta' l-Anness tad-Direttiva in kwistjoni, kif ukoll, wara l-5 ta' Jannar 2007, mill-Artikoli 5(4), 6(1), 13(3) u (4), 15(1), 25, 36 u 27(1) tar-Regolament tal-Kunsill (KEE) Nru 1/2005 (2) tat-22 ta' Diċembru 2004 dwar il-protezzjoni ta' l-annimali waqt it-trasport u operazzjonijiet relatati u li temenda d-Direttivi 64/432/KEE u 93/119/KE u r-Regolament (KE) Nru 1255/97;
            
         
               2.
            
            
               billi m'adottatx id-dispożizzjonijiet neċessarji
               
                           —
                        
                        
                           sabiex tassigura l-osservanza tar-regoli dwar l-istordament ta' l-annimali matul it-tbiċċir u
                        
                     
                           —
                        
                        
                           sabiex tassigura spezzjonijiet u kontrolli adegwati matul it-tbiċċir,
                        
                     ir-Repubblika Ellenika naqset milli twettaq l-obbligi tagħha imposti mill-Artikoli 3, 5(1)(d), 6(1) u 8 tad-Direttiva tal-Kunsill 93/119/KE (3) dwar il-protezzjoni ta' annimali fil-ħin tat-tbiċċir jew qtil;
            
         
               3.
            
            
               ir-Repubblika Ellenika tiġi ordnata tbati l-ispejjeż.
            
         Motivi u argumenti prinċipali
   Fil-kuntest tar-rikors preżenti, il-Kummissjoni ssostni li r-Repubblika Ellenika ma tapplikax b'mod korrett dispożizzjonijiet speċifiċi dwar il-protezzjoni ta' l-annimali matul it-trasport u fil-ħin tat-tbiċċir.
   Il-Kummissjoni titlob lill-Qorti tal-Ġustizzja tiddikjara li billi m'adottatx id-dispożizzjonijiet amministrattivi stabbiliti fil-leġiżlazzjoni u li huma neċessarji sabiex tikkonforma ma' l-obbligi previsti mill-Artikolu 5(A)(1)(a)(i) u (ii), mill-ewwel inċiż ta' l-Artikolu 5(A)(2)(d)(i), mill-Artikoli 8, 9 u 18(2) tad-Direttiva tal-Kunsill 91/628/KEE tad-19 ta' Novembru 1991 dwar il-protezzjoni ta' l-annimali matul it-trasport u li temenda d-Direttivi 90/425/KEE u 91/496/KEE u mill-punt 7(b) tal-Kapitolu VII ta' l-Anness tad-Direttiva in kwistjoni, kif ukoll, wara l-5 ta' Jannar 2007, mill-Artikoli 5(4), 6(1), 13(3) u (4), 15(1), 25, 36 u 27(1) tar-Regolament tal-Kunsill (KEE) Nru 1/2005 tat-22 ta' Diċembru 2004 dwar il-protezzjoni ta' l-annimali waqt it-trasport u operazzjonijiet relatati u li temenda d-Direttivi 64/432/KEE u 93/119/KE u r-Regolament (KE) Nru 1255/97 dwar il-protezzjoni ta' l-annimali matul it-trasport, ir-Repubblika Ellenika naqset milli twettaq l-obbligi tagħha skond il-liġi in kwistjoni.
   Il-Kummissjoni titlob lill-Qorti tal-Ġustizzja tiddikjara li, billi m'adottatx id-dispożizzjonijiet amministrattivi stabbiliti fil-leġiżlazzjoni u li huma neċessarji sabiex tikkonforma ma' l-obbligi previsti mill-Artikoli 3, 5(1)(d), 6(1) u 8 tad-Direttiva tal-Kunsill 93/119/KE dwar il-protezzjoni ta' annimali fil-ħin tat-tbiċċir jew qtil, ir-Repubblika Ellenika naqset milli twettaq l-obbligi tagħha skond il-liġi in kwistjoni.
   Il-Kummissjoni tfakkar li skond il-ġurisprudenza tal-Qorti tal-Ġustizzja tal-Komunitajiet Ewropej jista' jkun hemm ksur tad-dritt Komunitarju li jirriżulta mill-eżerċizzju ta' prassi amministrattiva. Fil-kuntest tar-rikors preżenti, il-Kummissjoni ma tibbażax ruħha fuq konstatazzjoni unika ta' ċirkustanza fattwali, imma fuq numru konsiderevoli ta' każijiet li ġew irrivelati mill-Uffiċċju Alimentari u Veterinarju tal-Kummissjoni u li jikkostitwixxu ksur fondat u ġenerali ta' l-obbligu ta' l-Istat in kwistjoni dwar l-imsemmija dispożizzjonijiet.
   Speċifikament, il-Kummissjoni ssostni li r-Repubblika Ellenika m'adottatx id-dispożizzjonijiet neċessarji kollha sabiex kull trasportatur ta' l-annimali jikseb awtorizzazzjoni mill-awtorità komptenti u jirreġistra lilu nnifsu sabiex jista' jiġi identifikat malajr mill-awtorità kompetenti, b'mod partikolari, fil-każ ta' ksur tar-regoli dwar it-trattament ġust lill-annimali matul it-trasport tagħhom u b'mod li l-awtoritajiet kompetenti jwettqu l-kontrolli obbligatorji fuq il-konsenja/reġistri tal-vjaġġ, sabiex ikunu previsti postijiet ta' mistrieħ ta' l-annimali wara l-iskariku tagħhom mill-vapuri fil-portijiet jew fl-inħawi tagħhom, u sabiex tkun assigurata l-eżekuzzjoni tal-kontrolli tal-mezzi ta' trasport u ta' l-annimali matul it-trasport tagħhom.
   Barra minn hekk, il-Kummissjoni ssostni li r-Repubblika Ellenika m'adottatx d-dispożizzjonijiet neċessarji sabiex tassigura l-osservanza tar-regoli dwar il-istordament ta' l-annimali matul it-tbiċċir tagħhom u sabiex tassigura spezzjonijiet u kontrolli adegwati matul it-tbiċċir.
   Il-Kummissjoni tosserva li fir-rigward ta' l-iskadenza taż-żmien stabbilit fl-opinjoni motivata u wara din id-data, u minkejja l-isforzi determinati ta' l-awtoritajiet Elleniċi, ir-Repubblika Ellenika m'adottatx d-dispożizzjonijiet neċessarji sabiex tirrimedja n-nuqqasijiet allegati fir-rigward tagħha. Il-parti l-kbira tar-rakkommandazzjonijiet li ġew indirizzati lill-awtorità Ellenika ma ġewx imwettqa jew ġew imwettqa b'mod insuffiċjenti. Barra minn hekk, mill-komunikazzjoni li saret tirriżulta dehra negattiva ħafna fir-rigward tat-twettiq tad-dispożizzjonijiet imsemmija iktar 'il fuq.
   
      (1)  ĠU L 340 11.12.1991, p. 17.
   
      (2)  ĠU L 3, 5.1.2005, p. 1.
   
      (3)  ĠU L 340, 31.2.1993, p. 21.